
Nagyecsed és Fábiánháza gazdálkodásának összehasonlítása 2004-2011 között

Dolgozatom témájául egy kisváros (Nagyecsed) és egy község (Fábiánháza) gazdálkodásának összehasonlítását választottam, melynek vizsgálati időintervalluma 2004-2011 közötti éveket öleli fel.
Magyarországon az 1989-1990-es évek rendszerváltozását követően az állam szerkezete nagy mértékben átalakult, hiszen ekkor a tanácsrendszerek helyébe a helyi önkormányzatok léptek. Maga az önkormányzati rendszer egy folyamatos fejlődésen ment keresztül, azonban napjainkban a változások szignifikáns jelentőségűek, nagy hatással vannak a települések intézményrendszerére és a lakosság ellátására is.
Az 1990.évi LXV törvény az amely szabályozza az önkormányzati rendszer működését, egy keretet biztosít a megfelelő, gazdaságos, eredményes és hatékony gazdálkodásnak. Dolgozatomban bemutatom, hogy a törvénymódosítások, illetve a jövőbeli tervezetek milyen módon befolyásolják a két település mindennapi működését.
Hipotézisem hogy a város jobban tud gazdálkodni, hatékonyabban tudja a rendelkezésre álló erőforrásokat felhasználni az adott törvények által szabott körülmények között, mint a község.
Megvizsgáltam Nagyecsed és Fábiánháza pénzügyi - gazdasági helyzetét a jobb szemléltetés szempontjából fajlagos mutatókat is összehasonlítottam, ahol meglepő eredményt kaptam. Fontos kérdés az is hogy a nagyobb létszám, terület, bevétel ellenére hogyan képes gazdálkodni a város, a szomszédos községhez viszonyítva. Mind a bevétel és kiadás vonatkozásában részletesebben is igyekeztem megvizsgálni, hogy hol következtek be változások és mi eredményezte azokat.
Kitértem arra is, hogy milyen erőforrás tartalékok jelenhetnek meg a jövőben az önkormányzatok működésében. A jövőben az önkormányzatok működésében, feladat ellátásában, a rendelkezésre álló erőforrások vonatkozásában egy teljesen új koncepció kidolgozása van folyamatban melyhez a jelenlegi rendszert hozzá kell igazítani. A vizsgálatba bevont önkormányzatok hogyan tudnak ennek megfelelni, képesek-e „túlélni”?



